последното тргување за тој ден остварена на матичната берза на издавачот или берзата која е дефинирана како примарен извор на цената на предметната хартија од вредност и службено објавена на финансиско - информативните сервиси на Bloomberg или на Refinitiv. Доколку на денот на проценка нема тргување со дадена хартија од вредност, нејзината пазарна вредност се утврдува врз основа на цената на последно тргување од последниот ден во кој имало тргување. Пазарната вредност не може да биде утврдена врз основа на цената на последно тргување доколку со инструментот не се тргувало во период подолг од 30 дена пред датумот на проценка. (4) Како пазарна вредност на должничките хартии од вредност со кои се тргува во земја членка на Европска Унија или ОЕЦД се смета цената на последното тргување, службено објавена на финансиско - информативниот сервис наведен во став (3) на овој член. Доколку на денот на проценка нема тргување со дадена хартија од вредност, нејзината пазарна вредност се утврдува врз основа на цената на последно тргување од последниот ден во кој имало тргување доколку со инструментот се тргувало во период пократок од 30 дена пред датумот на проценка. (5) Доколку на финансиско - информативните сервиси на Bloomberg и Refinitiv не е објавена цена за финансиските инструменти од ставовите (3) и (4) од овој член, за објективна вредност ќе се земе цена од друг финансиско - информативен сервис, по насоки дадени од Агенцијата. (6) По исклучок на став (1) од овој член објективна вредност на должничките хартии од вредност кои се чуваат до достасување се мери со амортизираниот износ со примена на методот на ефективна каматна стапка. Ефективната каматна стапка е дисконтна стапка по која сегашната (дисконтираната) вредност на сите идни парични текови е еднаква на цената на обврзницата (вклучувајќи ги сите трансакциони трошоци) и преставува интерна стапка на принос на предметната обврзница. Ефективната каматна стапка се искажува годишно и се пресметува декурзиво со примена на методот на сложена камата. При дисконтирање на идните парични текови, износот кој се дисконтира и бројот на денови за кои се врши дисконтирање се земаат од проспектот на предметната обврзница. Ефективната каматна стапка се искажува со шест децимални места, со заокружувања на последната децимала со методот на математичко заокружување.

## Член 7

(1) Објективна вредност на хартиите од вредност со кои се тргува во Република Македонија се добива преку утврдување на нивната пазарна вредност. (2) Само пазарната цена која е резултат од тргување на Македонската берза на хартии од вредност може да се користи за утврдување на објективната вредност на хартиите од вредност со кои се тргува во Република Македонија. (3) Пазарна вредност на хартиите од вредност со кои се тргува во Република Македонија е просечната дневна цена по која се тргувани хартиите од вредност, пондерирана со количината. Од овој просек се исклучени 'блок' трансакциите. Доколку на денот на проценка нема тргување со дадена хартија од вредност, нејзината објективна вредност се утврдува врз основа на просечната пондерирана цена од последниот ден во кој имало тргување. Објективната вредност не може да биде утврдена врз основа на просечната пондерирана цена од тргувањето доколку со инструментот не се тргувало во период подолг од 30 дена пред датумот на проценка. (4) Вредноста на должничките хартии од вредност кои се чуваат до достасување се мери со амортизираниот износ со примена на методот на ефективна каматна стапка согласно член 6 став (6) на овој правилник.

4